দিওয়ালির আগেই দিল্লির বাতাসের মান খারাপ

কলকাতা: জাঁকিয়ে শীত শুরুর আগেই রাজধানীর রাজপথ ঢাকল কুয়াশায়। পশ্চিমবঙ্গে কালীপুজোর আগেই শীত ঢুকে পড়েছে। কাশ্মীর সহ উত্তর ভারতে সরকারিভাবে শীতের প্রবেশ হয়ে গিয়েছে। মঙ্গলবার ভোর থেকেই দিল্লির আকাশে ছিল ধোঁয়া-কুয়াশার চাদর। দিল্লিতে (Delhi Air Pollution) শীতের আমেজ পড়তে শুরু করার সঙ্গে সঙ্গে ফের একবার বায়ু দূষণ বৃদ্ধির জন্য তৈরি হচ্ছে শহরবাসী।

প্রতিবছর দিল্লি ও সংলগ্ন এলাকা শীতের সময় বায়ুদূষণের কবলে পড়ে। দেওয়ালিতে পরিবেশ বান্ধব বাজি পোড়ানো নিয়ে সুপ্রিম কোর্টে যখন বিশ্লেষণ চলছে, তখন মঙ্গলবারই সেই আমোদে কাঁটা বিছালো বায়ুদূষণের সূচক। বেশ কিছুদিন ধরে বর্ষাকালীন দূষণের মাত্রা নীচের দিকে থাকার স্বস্তি কাটিয়ে মঙ্গলবার সকাল থেকে দিল্লি ও লাগোয়া এনসিআর এলাকায় দূষণ ‘মন্দ’ স্তরে নেমে এসেছে। আনন্দ বিহার আরও একধাপ নেমে ‘অতি মন্দ’ স্তরে পৌঁছেছে। শহরজুড়ে তাপমাত্রায় দেখা গিয়েছে। তার মধ্যেই ধোঁয়ায় ঢাকতে শুরু করেছে রাজধানী।

আরও পড়ুন: একের পর এক পুলিশকর্মীর রহস্যমৃত্যু! চন্ডীগড়ে হচ্ছেটা কী?

দিল্লির পরিবেশ দূষণে প্রধান ভূমিকায় রয়েছে পরিবহণ ক্ষেত্র। ডিসিশন সাপোর্ট সিস্টেম (DSS) থেকে প্রাপ্ত তথ্য অনুযায়ী, মোট দূষণের ১৭.৯ শতাংশের জন্য দায়ী এই ক্ষেত্রটি। এটিই রাজধানী শহরের দূষণের সবচেয়ে বড় উৎস। এদিন সকালে দিল্লির বাতাসে দূষণের সূচক ছিল ২০১। ১১ জুনের পর এটাই মরশুমের প্রথম খারাপ সূচক স্পর্শ করল রাজধানী। আবহাওয়ার পূর্বাভাসে বলা হয়েছে, দিল্লির বাতাসের মান (Delhi Air Quality Drops) খারাপ স্তরে থাকবে ১৪ অক্টোবর থেকে ১৬ অক্টোবর পর্যন্ত।

অন্য খবর দেখুন